KvirArhiv.org
Kvir arhiv nastao je 2016. kao inicijativa, projekt i veb-sajt udruženja Okvir iz Sarajeva. Cilj je da istražuje, dokumentira i čini vidljivim lične priče, historiju i djela LGBT*IQA osoba u Bosni i Hercegovini. Projekt je producirao i publicirao niz intervjua, fotografija, audio i video zapisa, na svom sajtu. Lične priče dokumentuju sjećanja i stavove o ratu, rodu, seksualnosti i sigurnosti LGBT*IQA osoba iz Bosne i Hercegovine, kroz audio zapise (nekad anonimizirane), prepisku na B/H/S i engleski jezik te fotografiju koju je izabrala osoba. Dio sadržaja i informacija je unesen na Wikipediju, te objavljen na drugim medijskim servisima. Inicijativa je dobila podršku nekoliko međunarodnih organizacija, fundera, Wikimedijine grupe Who's Knowledge? i vidljivost na međunarodnim stručnim konferencijama, te u široj LGBT*IQA zajednici, civilnom i kulturnom sektoru. Projekt je opisan i referiran u više akademskih publikacija.